APROBACIÓN PLAN DE DISPOSICIÓN DE FONDOS DO CONCELLO DA GUARDA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 29/01/2021)

O Alcalde do Concello de A Guarda, mediante decreto 2021-0043 de día 21/01/2020, aprobou o Plan de Disposición de Fondos do concello, o cal se transcribe a continuación: Co fin de dar cumprimento á normativa sobre ordenación de pagos no ámbito das facendas locais, acomodando a expedición de ordes de pago recibidas na tesourería municipal ás dispoñibilidades de efectivo previstas na mesma. Visto o informe da tesourería municipal 2021-0002, de 18 de xaneiro de 2021, no que se propón a aprobación do plan de disposición de fondos do concello de A Guarda. Por todo o anterior, en cumprimento do ordenado polo artigo 187 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e en virtude da facultade conferida polo artigo 21.1. s) da Lei 7/1985, Reguladora das Bases de Réxime Local, D. Hugo Jorge Josep Alfons Garcia Bragado Georgiana, como alcalde do concello de A Guarda, RESOLVO: PRIMEIRO: Aprobar o plan de disposición do concello de A Guarda, coa seguinte redacción: O artigo 187 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, dispón que “La expedición de las órdenes de pago se acomodará al plan de disposición de fondos de la Tesorería que se establezca por el Presidente que, en todo caso, deberá recoger la prioridad de los gastos de personal y de las obligaciones contraídas en ejercicios anteriores”. Referendando ó anterior, o artigo 65 do Real Decreto 500/1990, de 20 de abril, que desenrola o Capítulo I do Título Sexto da Lei 39/1988, de 28 de decembro, Reguladora das Facendas Locais, en materia de orzamentos establece que “La expedición de órdenes de pago se acomodará al plan de disposición de fondos que se establezca, con la periodicidad y vigencia que el mismo determine, por el Presidente o por el órgano facultado para ello en el caso de organismos autónomos dependientes. El plan de disposición de fondos considerará aquellos factores que faciliten una eficiente y eficaz gestión de la Tesorería de la entidad y recogerá necesariamente la prioridad de los gastos de personal y de las obligaciones contraídas en ejercicios anteriores” O Plan de disposición de fondos constitúe a expresión normativa dos criterios para a ordenación do pago, con respecto ós límites de prioridade sinalados nos artigos 135.3 da Constitución Española e 187 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Con el se pretende, ademais, facilitar o cumprimento dos prazos de pago previstos na normativa contractual e de loita contra a morosidade das Administracións Públicas, así como do período medio de pago a provedores. Con el trátase, ademáis, de evitar o reintegro das subvencións recibidas doutras Administracións Públicas, naqueles casos nos que o pago dos gastos subvencionados se realice con posterioridade á data límite sinalada nas bases ou na resolución de concesión das mesmas, así como de evitar a obriga de abonar as correspondentes recargas tributarias por pago extemporáneo de tributos e outros ingresos de dereito público como poden ser o Imposto sobre a Renda das Persoas Físicas, o Imposto sobre o Valor Engadido, as cotización da Seguridade Social derivadas das nóminas dos empregados municipais ou taxas de diversa índole liquidadas pola Administracións estatal e autonómica ou polos seus entes dependentes. O Plan de Disposición de Fondos é un acto xurídico regulamentario que establece normas sobre a priorización de pagos de natureza permanente, constituíndose nun documento de carácter obrigatorio cuxa formulación é competencia do Alcalde. Como instrumento de planificación da tesourería municipal, nel recolleranse os criterios a aplicar na expedición das ordes de pago e a orde de prioridade na realización dos pagos respecto das obrigas que estean debidamente recoñecidas, momento, ó de recoñecemento da obriga, que marca o verdadeiro xurdimento da obriga económica para o concello. Polo seu carácter normativo, debe ser publicado no Boletín Oficial da Provincia de conformidade co disposto no artigo 45 da Lei 39/2015, de 1 de outubro, do Procedemento Administrativo Común, sendo impugnable en vía contencioso-administrativa. En virtude do sinalado na normativa anteriormente citada, procédese á elaboración e aprobación do Plan de Disposición de Fondos do concello de A Guarda, ó obxecto de acomodar a expedición de ordes de pago recibidas na tesourería municipal ás dispoñibilidades de efectivo previstas na mesma. Na programación mensual das ordes de pago a emitir respecto das obrigas orzamentarias recoñecidas e de pagos de natureza non orzamentaria, cando as dispoñibilidades de fondos, estimadas razoablemente, non permitan atender á totalidade dos mesmos, estarase á seguinte orde sucesiva de prelación: NIVEL 1º: Pagos de xuros e capital da débeda financeira do Concello. En virtude do disposto no artigo 135.3 da Constitución Española, estes pagos gozan de prioridade absoluta. Inclúense os pagos por cancelación de operacións non orzamentarias de tesourería. NIVEL 2º: Retribucións líquidas de persoal. Neste nivel atópanse comprendidos os gastos clasificados no Capítulo I da clasificación económica do orzamento de gastos da Corporación, segundo a Orde EHA/3565/2008, do 3 de decembro, pola que se aproba a estrutura dos orzamentos das Entidades Locais, fóra das cotas e prestacións sociais a cargo da Entidade Local (conceptos 160 e 161), que se inclúen no nivel 4º. Inclúense tamén neste segundo nivel, os gastos sociais asumidos voluntariamente pola Corporación nos convenios laborais co persoal da Entidade Local (concepto 162), tales como fondos de acción social ou de formación, así como os anticipos ó persoal (capítulo 8 do orzamento de gastos) NIVEL 3º: Pagos extraozamentarios a realizar en concepto de cotas retidas ós empregados por razón das cotizacións á Seguridade Social en calquera dos seus réximes (cota obreira), así como en concepto de retencións do imposto sobre a Renda das Persoas Físicas, en ambos casos derivados das retribucións salariais deveñadas polos empregados do concello. NIVEL 4º: Pagos de natureza orzamentaria en concepto de cotizacións empresariais de calquera réxime da Seguridade Social derivadas das retribucións salariais deveñadas polos empregados do concello. NIVEL 5º: Pago de obrigas contraídas en exercicios anteriores, tanto de natureza orzamentaria como non orzamentaria, entendéndose por tales aquelas nas que o recoñecemento da obriga se realice formalmente en exercicios orzamentarios anteriores ó corrente. Inclúese, ademais, neste nivel, o pago das obrigas que figuren na conta de operacións pendentes de aplicar ó orzamento (conta 413 do Plan Xeral de Contabilidade Pública) ó final do exercicio anterior por non poder aplicarse ós orzamentos de exercicios anteriores ó corrente por falta de crédito orzamentario e que fosen aplicadas ao orzamento corrente mediante o preceptivo acordo plenario de recoñecemento extraxudicial de créditos, de conformidade co disposto no artigo 60.2 do Real Decreto 500/1990, do 20 de abril, que desenvolve o Capítulo I do Título Sexto da Lei 39/1988, do 28 de decembro, Reguladora das Facendas Locais, en materia de orzamentos. NIVEL 6º: Pagos e/ou depósitos a efectuar correspondentes a obrigas derivadas de sentenzas xudiciais firmes polas que o concello fose condenado ó abono dunha cantidade certa. NIVEL 7º: Pagos estimados polo ordenador de pagos como urxentes e derivados de obrigas relativas a servizos públicos prestados polo concello. Estes pagos deberán referirse a servizos públicos esenciais que estean dentro da esfera de competencias propias da Entidade Local, no sentido incorporado pola Lei 27/2013, do 27 de decembro, de Racionalización e Sustentabilidade da Administración Local, e que non poderán exceder do 5 % do importe total dos pagos mensuais a provedores dos capítulos 2 e 6 da clasificación económica do orzamento de gastos das Corporación, segundo a Orde EHA/3565/2008, do 3 de decembro, pola que se aproba a estrutura dos orzamentos das Entidades Locais, requirindo a elaboración dunha memoria xustificativa da urxencia por parte do ordenador de pagos. NIVEL 7º: Pago de tributos e demais ingresos de dereito público liquidados por outras Administracións Públicas, de cuxo impago se derive a liquidación de recargas tributarias por pago extemporáneo. Neste nivel inclúense o pago das retencións practicadas polo imposto sobre a Renda das Persoas Físicas que non deriven das nóminas dos empregados municipais, os do Imposto sobre o Valor Engadido, así como diversas taxas liquidadas por outras Administracións. NIVEL 8º: Pago de facturas incluídas no cómputo do Período Medio de Pago a Provedores, así como daquelas respecto das que o incumprimento do prazo de pago previsto na normativa contractual e sobre loita contra a morosidade das Administracións Públicas poidan xerar o pago de xuros de demora polo concello. NIVEL 9º: Pagos derivados da cancelación de fianzas, garantías ou depósitos non voluntarios constituídos por terceiros, así como de expedientes de devolución de ingresos. NIVEL 10º: Outros pagos relativos a competencias propias da Corporación por rigoroso orde temporal de recoñecemento da obriga. Cando da programación trimestral das dispoñibilidades líquidas deducísese que o cumprimento da orde de prelación que se establece no presente Plan de Disposición de Fondos levara a que nalgún dos períodos mensuais do semestre programado resulte dubidosa a cobertura dos gastos de persoal, axustarase a programación de calquera das ordes de pago mensuais de calquera outras obrigacións de pago, a fin de dotar de oportuna cobertura a aqueles gastos no período trimestral contemplado. PRIMEIRA: Nos supostos nos que por imperativo legal ou convencional derivado de acordos con Administracións Públicas o produto dun determinado ingreso deba considerarse tesourería separada pola súa afectación a un gasto concreto, tal produto destinarase con prioridade á atención de pagos correspondentes ó fin afectado. SEGUNDA: A participación da Entidade Local Menor de Camposancos nos impostos do concello de A Guarda non se verá afectada polo disposto neste plan, ó tratarse de recursos propios da mesma. TERCEIRA: Cando se trate de gastos financiados con subvencións finalistas nas que a cobranza das mesmas estea condicionada á xustificación do pago dos citados gastos, ou en caso de reintegro de subvencións cuxa xustificación sexa necesaria para a obtención da concesión ou cobranza doutras subvencións, poderá alterarse a orde de prelación de pagos coa exclusiva finalidade de xustificar aqueles, respectando en todo caso o privilexio dos pagos dos niveis 1 a 5. O órgano ou servizo xestor do gasto formulará petición razoada dirixida ó ordenador de pagos da necesidade da medida e dos gastos afectados pola mesma. CUARTA: Respecto ós Anticipos de Caixa Fixa e os Pagos a Xustificar, as disposicións que se fagan en relación a eles suxeitaranse estritamente ó sinalado na normativa legal e regulamentaria relativa aos mesmos. QUINTA: Respecto das primas relativas ós distintos seguros concertados pola entidade, tales como seguro de responsabilidade civil ou seguro obrigatorio de vehículos, os pagos das mesmas deberán realizarse ó comezo do período que aseguran, a fin de que se produza a efectiva cobertura dos devanditos seguros. SEXTA: Respecto ás axudas de emerxencia social, de escasa contía, que este Concello poida abonar a beneficiarios que se atopen nunha grave situación económica, e sempre previo informe xustificativo dos Servizos Sociais municipais, as mesmas estarán á marxe do establecido neste plan de disposición de fondos debido á urxencia e extrema necesidade que, para os beneficiarios, leva consigo a súa percepción. O seguinte enténdese como meras previsións que non son de obrigado cumprimento e que se adaptarán ó volume de traballo existente. PAGO DE NÓMINAS: Levaranse a cabo o penúltimo día hábil de cada mes a fin de que todos os empregados municipais poidan percibir efectivamente o ingreso antes de que remate o mesmo, agás a nómina do mes de decembro que se pagará con anterioridade ó día 24 do mes. Respecto das pagas extraordinarias, o seu pago realizarase entre os día 10 e 20 dos meses de xuño e decembro. OUTROS PAGOS: Levaranse a cabo ata tres veces cada mes nas seguintes datas a fin de cumprir có período medio de pago a provedores, co prazo previsto na normativa contractual e de loita contra a morosidade, así como cos prazos previstos para o pago de impostos e demais ingresos de dereito público: O pago dos acordos de aprazamento e fraccionamento coas Administracións Públicas, así como o pago das cotas de amortización de capital e de intereses dos contratos de préstamo concertados polo Concello levarán a cabo nas datas sinaladas nos mesmos. Cada procedemento de ordenación de pago comezará cun informe-proposta da tesourería municipal no que, en función das prioridades na prelación de pagos legalmente establecidas, do sinalado neste plan de disposición de fondos e en virtude da dispoñibilidade dineraria ca que conte o concello segundo os datos actualizados do plan de tesourería, se proporá ó ordenador de pagos as obrigas pendentes que deben ser obxecto de pago. Recibida a proposta, o ordenador de pagos emitirá o correspondente Decreto de ordenación de pagos. En caso de apartarse nalgún punto da proposta da tesourería municipal, o Decreto deberá ir acompañado da correspondente memoria xustificativa da súa decisión. Será necesario, en primeiro lugar, a sinatura polos “tres claveros” (Tesoureiro/a, Interventor/a e Alcalde/sa) do documento contable denominado “orde de transferencia” ou “orde de cargo en conta” en función do medio de pago utilizado. Deberá asinarse unha orde de transferencia ou orde de cargo en conta por cada Relación Tipo de Operacións (RT-5 no actual programa de contabilidade) e unha vez asinada deberá incorporarse individualizadamente ó seu expediente electrónico. Unicamente exceptuaranse desta sinatura os movementos internos de tesourería, por tratarse de movementos de fondos entre contas bancarias de titularidade do concello de A Guarda. En segundo lugar, procederase á sinatura da concreta operación bancaria na banca electrónica da correspondente entidade financeira (transferencia bancaria, cargo en conta, pago de impostos, etc.), ven de maneira individualizada ben, en caso de transferencia bancaria, mediante ficheiro de pagos. Polo que se refire ós medios de pago, o medio de pago ordinario será a transferencia bancaria a través da banca electrónica da correspondente entidade financeira. O medio de pago “orde de cargo en conta” só será admisible respecto do pago a acredores públicos que establezan esta forma de pago, tales como cotas da Seguridade social (domiciliación bancaria), retencións do IRPF (modelos 111 e 115), IVE (modelo 303), taxas (Portos de Galicia, etc.), dereitos pasivos (modelo 061), etc. A única excepción a esta regra de pago mediante cargo en conta unicamente a acredores públicos, será o pago de axudas de emerxencia social mediante pago de facturas de electricidade ó subministrador de enerxía eléctrica. O pago mediante cheque bancario se realizará unicamente en supostos excepcionais debidamente xustificados no correspondente expediente. SEGUNDO: Publicar a presente resolución no Boletín Oficial da Provincia de Pontevedra a fin de que o plan de disposición de fondos entre en vigor con carácter indefinido ó día seguinte da súa publicación e ata que se produza a súa modificación ou derrogación expresas. TERCEIRO: Comunicar a presente resolución ós departamentos de intervención e de tesourería ós efectos legais oportunos.